7.1.84 De Europæiske Fællesskabers Tidende Nr. C 4/3 
II 
(Forberedende retsakter) 
KOMMISSIONEN 
Forslag til Rådets forordning (EØF) om midlertidig indførsel af transportmidler 
(KOM(83) 741 endel.) 
(Forelagt Rådet af Kommissionen den 21. december 1983) 
(84/C 4/03) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
113, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Der er i de fleste medlemsstaters lovgivning fastsat 
adgang til midlertidig indførsel, der giver mulighed 
for uden importafgift at anvende visse indførte trans­
portmidler, der ikke befinder sig i en af de situatio­
ner, som er omhandlet i traktatens artikel 9, stk. 2, 
såfremt disse transportmidler er bestemt til at skulle 
udføres; sådanne ordninger er ligeledes genstand for 
flere internationale konventioner af multilateral ka­
rakter, i hvilke samtlige eller visse medlemsstater er 
kontraherende parter; det er hensigtsmæssigt under 
hensyntagen til toldunionens krav af fastsætte en ens­
artet procedure for midlertidig indførsel af transport­
midler; 
ved Rådets forordning (EØF) nr. 3599/82 (') er der 
fastsat en almindelig ordning for midlertidig indfør­
sel, som ikke omfatter transportmidler; 
transportmidler, som ikke opfylder betingelserne i 
nærværende forordning, kan imidlertid henføres un­
der den almindelige ordning; 
det er nødvendigt at sikre en ensartet anvendelse af 
denne forordning og med henblik herpå at fastlægge 
C) EFT nr. L 376 af 31. 12. 1982, s. 1. en fællesskabsprocedure, der gør det muligt at ved­
tage gennemførelsesbestemmelserne hertil; det er hen­
sigtsmæssigt at tilrettelægge et snævert og effektivt 
samarbejde mellem medlemsstaterne og Kommissio­
nen på dette område inden for rammerne af Udvalget 
for toldprocedurer af økonomisk Betydning, der er 
nedsat ved Rådets forordning (EØF) nr. ... af ... om 
aktiv forædling — 
UDSTEDT FØLGENDE FORORDNING: 
AFSNIT I 
Almindelige bestemmelser 
Artikel 1 
1. Proceduren for midlertidig indførsel af trans­
portmidler gør det muligt efter de fremgangsmåder 
og på de betingelser, der er fastsat i denne forord­
ning, med fuldstændig fritagelse for importafgifter at 
indføre transportmidler, der er bestemt til midlertidigt 
at opholde sig på Fællesskabets toldområde og deref­
ter at blive genudført. 
2. I denne forordning forstås ved: 
a.) »person« såvel en fysisk som en juridisk person; 
b) »person, der er etableret uden for Fællesskabets 
toldområde« såvel en fysisk persort, der har sæd­
vanligt opholdssted uden for Fællesskabets told­
område, som en juridisk person, der har hjemsted 
uden for dette område; 
c) »sædvanligt opholdssted« det sted, hvor en person 
sædvanligvis opholder sig, det vil sige mindst 185 
dage pr. kalenderår, på grund af et privat og er­
hvervsmæssigt tilhørsforhold eller — hvis der er 
tale om en person uden erhvervsmæssigt tilhørsfor­
hold — på grund af et privat tilhørsforhold hidrø­
rende fra snævre bånd mellem den pågældende og 
det sted, hvor vedkommende bor. 
Nr. C 4/4 De Europæiske Fællesskabers Tidende 7.1.84 
En person, som ikke har et erhvervsmæssigt og 
privat tilhørsforhold til samme sted, og som derfor 
er nødsaget til skiftevis at tage ophold på forskel­
lige steder inden for eller uden for Fællesskabets 
toldområde, anses dog for at have sædvanligt op­
holdssted på stedet for det private tilhørsforhold 
på betingelse af, at den pågældende regelmæssigt 
vender tilbage hertil. Denne sidste betingelse kræ­
ves ikke opfyldt, når den pågældende opholder sig 
inden for Fællesskabets toldområde med henblik 
på udførelse af en arbejdsopgave af bestemt varig­
hed. At følge undervisningen på et universitet eller 
en skole medfører ikke overflytning af det sædvan­
lige opholdssted; 
d) »importafgifter« importafgifter som defineret i 
artikel 1, stk. 2, i forordning (EØF) nr. 3599/82. 
Artikel 2 
De kompetente myndigheder i den medlemsstat, hvor 
transportmidlerne søges henført under proceduren for 
midlertidig indførsel, giver adgang til proceduren på 
de i denne forordning fastsatte betingelser gennem til­
ladelser, der meddeles enhver person, som anvender 
eller under sit ansvar lader de pågældende transport­
midler anvende. 
AFSNIT II 
Køretøjer 
Artikel 3 
1. Der gives adgang til anvendelse af proceduren 
for midlertidig indførsel for køretøjer til erhvervs­
mæssig brug. 
2. I denne artikel forstås ved: 
a) »køretøjer« alle motorkøretøjer, herunder på­
hængsvogne, som kan tilkobles sådanne køretøjer, 
b) »erhvervsmæssig brug« anvendelse af et køretøj til 
udøvelse af en lønnet aktivitet eller en aktivitet 
med gevinst for øje. 
3. Uden at bestemmelsen i stk. 4 i øvrigt anfægtes, 
gives der adgang til anvendelse af den i stk. 1 om­
handlede procedure for midlertidig indførsel, såfremt 
køretøjerne: 
a) indføres af eller for regning af en person, der er 
etableret uden for Fællesskabets toldområde, 
b) anvendes til erhvervsmæssig brug af eller for reg­
ning af denne person, og 
c) er registreret uden for Fællesskabets toldområde i 
en uden for dette område etableret persons navn. Er køretøjerne ikke registreret, anses den i litra c) 
omhandlede betingelse imidlertid for at være opfyldt, 
såfremt køretøjerne tilhører en person, der er etable­
ret uden for Fællesskabets toldområde. 
4. Såfremt en påhængsvogn er tilkoblet et motor­
køretøj, der er registreret inden for Fællesskabets 
toldområde, kan der gives adgang til anvendelse af 
proceduren, selv om betingelserne i stk. 3, litra a) 
og b), ikke er opfyldt. 
5. De i stk. 1 omhandlede køretøjer kan opholde 
sig på. Fællesskabets toldområde i det tidsrum, der er 
nødvendigt til transport, aflæsning og pålæsning af 
gods eller befordring, afsætning og optagning af pas­
sagerer, samt vedligeholdelse. 
Artikel 4 
1. Der gives adgang til anvendelse af proceduren 
for midlertidig indførsel for køretøjer til privat brug. 
2. I denne artikel forstås ved: 
a) »køretøjer« alle køretøjer, herunder campingvogne 
og påhængsvogne, som kan tilkobles et motor­
køretøj, 
b) »privat brug« anvendelse til andre formål end er­
hvervsmæssig brug som defineret i artikel 3, stk. 2, 
litra b). 
3. Der gives adgang til anvendelse af den i stk. 1 
omhandlede procedure for midlertidig indførsel, så­
fremt køretøjerne: 
a) indføres af en person, der er etableret uden for 
Fællesskabets toldområde, 
b) anvendes til privat brug af eller for regning af 
denne person, og 
c) er registreret uden for Fællesskabets toldområde i 
en uden for dette område etableret persons navn. 
Er køretøjerne ikke registreret, anses den i litra c) 
omhandlede betingelse imidlertid for at være opfyldt, 
såfremt køretøjerne tilhører en person, der er etable­
ret uden for Fællesskabets toldområde. 
4. Uanset stk.. 3, litra c), gives der også adgang til 
anvendelse af proceduren, såfremt køretøjerne er re­
gistreret inden for Fællesskabets toldområde men for­
synet med en nummerplade, som er udleveret til en 
person, der er etableret uden for dette område. 
5. Der gives også adgang til anvendelse af proce­
duren i følgende tilfælde: 
7.1.84 De Europæiske Fællesskabers Tidende Nr. C 4/5 
a) når et privat køretøj, der er indregistreret i det 
land, hvor brugeren har sædvanligt opholdssted, 
benyttes til regelmæssigt at tilbagelægge en stræk­
ning på en anden medlemsstats område for at 
komme frem og tilbage mellem bopælen og den 
virksomhed, hvor den pågældende arbejder. Der 
gælder ingen tidsbegrænsninger for denne adgang 
til anvendelsen af proceduren. 
b) når en person under uddannelse benytter et privat 
køretøj, der er indregistreret i det land, hvor han 
har sit sædvanlige opholdssted, på Fællesskabets 
toldområde, hvor den pågældende udelukkende 
opholder sig i studieøjemed. 
6. Uden at bestemmelsen i stk. 5, litra a), i øvrigt 
anfægtes, kan de i stk. 1 omhandlede køretøjer op­
holde sig på Fællesskabets toldområde: 
a) i et sammenhængende eller ikke-sammenhængende 
tidsrum på seks måneder pr. periode på tolv måne­
der, 
b) i det tidsrum, hvor en person under uddannelse 
opholder sig på Fællesskabets toldområde i de i 
stk. 5, litra b), nævnte tilfælde. 
Artikel 5 
1. Bestemmelserne i artikel 4 gælder med de nød­
vendige ændringer for rideheste, som bringes ind i 
Fællesskabets toldområde med henblik på eller under 
ekskursioner, hvori deres rytter deltager. 
2. De i stk. 1 nævnte rideheste kan opholde sig på 
Fællesskabets toldområde i et tidsrum på tre måneder. 
AFSNIT III 
Rullende materiel til jernbanetransport 
Artikel 6 
1. Der gives adgang til anvendelse af proceduren 
for midlertidig indførsel for rullende materiel til jern­
banetransport. 
2. I denne artikel forstås ved: 
»rullende materiel til jernbanetransport« lokomotiver, 
motorvogne og skinnebusser samt vogne af enhver 
art, som er bestemt til befordring af personer og gods. 
3. Der gives adgang til anvendelse af den i stk. 1 
omhandlede procedure for midlertidig indførsel, så­
fremt det rullende materiel til jernbanetransport: 
a) tilhører personer, der er etableret uden for Fælles­
skabets toldområde, 
b) er registreret på et jernbanenet beliggende uden 
for Fællesskabets toldområde. AFSNIT IV 
Civile luftfartøjer 
Artikel 7 
1. Der gives adgang til anvendelse af proceduren 
for midlertidig indførsel for civile luftfartøjer, jf. dog 
artikel 8. 
2. De i stk. 1 omhandlede luftfartøjer kan opholde 
sig på Fællesskabets toldområde i det tidsrum, der er 
nødvendigt til losning og lastning af gods, afsætning 
og optagning af passagerer samt vedligeholdelse. 
Artikel 8 
1. Der gives adgang til anvendelse af proceduren 
for midlertidig indførsel for civile luftfartøjer til privat 
brug, såfremt de pågældende luftfartøjer: 
a) er registreret uden for Fællesskabets toldområde i 
en uden for dette område etableret persons navn, 
b) anvendes til privat brug som defineret i artikel 4, 
stk. 2, litra b). 
2. De i stk. 1 omhandlede luftfartøjer kan opholde 
sig på Fællesskabets toldområde i et sammenhæn­
gende eller ikke-sammenhængende tidsrum på seks 
måneder pr. periode på tolv mander. 
AFSNIT V 
Fartøjer til søtransport eller til transport ad indre 
vandveje 
Artikel 9 
1. Der gives adgang til anvendelse af proceduren 
for midlertidig indførsel for fartøjer til søtransport 
eller til transport ad indre vandveje, jf. dog artikel 10. 
2. De i stk. 1 omhandlede fartøjer kan opholde sig 
på Fællesskabets toldområde i det tidsrum, der er 
nødvendig til afsætning og optagning af passagerer, 
losning og lastning af gods samt vedligeholdelse. 
Artikel 10 
1. Der gives adgang til anvendelse af proceduren 
for midlertidig indførsel for fartøjer til søtransport el­
ler til transport ad indre vandveje, til privat brug, så­
fremt de pågældende fartøjer: 
a) indføres af en person, der er etableret uden for 
Fællesskabets toldområde, og 
Nr. C 4/6 De Europæiske Fællesskabers Tidende 7.1.84 
b) anvendes af denne person til privat brug som defi­
neret i artikel 4, stk. 2, litra b). 
2. De i stk. 1 omhandlede fartøjer kan opholde sig 
på Fællesskabets toldområde i et sammenhængende 
eller ikke-sammenhængende tidsrum på seks måneder 
pr. periode på tolv måneder. 
3. Såfremt en utilstrækkelig havneinfrastruktur ved 
indre vandveje ikke tillader fortøjning af fartøjer til 
privat brug, kan der gives adgang til anvendelse af 
proceduren for midlertidig indførsel for lystfartøjer til 
privat brug: 
a) som indføres midlertidigt af en fysisk person, der 
har sædvanligt opholdssted inden for Fællesskabets 
toldområde, og 
b) som er registreret uden for dette toldområde. 
AFSNIT VI 
Paller og containere 
Artikel 11 
1. Der gives adgang til anvendelse af proceduren 
for midlertidig indførsel for paller. 
2. I denne artikel forstås ved »palle« en plade, på 
hvilken en vis godsmængde kan anbringes, således at 
den udgør en ladningsenhed med henblik på trans­
port, håndtering eller opstabling ved anvendelse af 
mekaniske hjælpemidler. Pladen består enten af en 
flade på fødder eller inden for lufttransport af en spe-
cialflade; dens totale højde er den mindst mulige, idet 
den dog kan håndteres på ruller eller ved hjælp af 
gaffeltrucks eller palletrucks; den kan være med eller 
uden overbygning. 
Artikel 12 
1. Der gives adgang til anvendelse af proceduren 
for midlertidig indførsel for containere. 
2. I denne artikel forstås ved »container« en trans­
portenhed (liftvan, løs tank eller lignende): 
a) som udgør et helt eller delvis lukket rum, der er 
bestemt til at indeholde gods, 
b) som er af varig beskaffenhed og således stærk nok 
til at kunne benyttes gentagne gange, 
c) som er særligt indrettet til uden omladning at lette 
godstransport inden for en eller flere transportfor­
mer, d) som er således indrettet, at den er let at håndtere, 
især ved overførsel fra en transportform til en an­
den, 
e) som er således indrettet, at den er let at fylde og 
tømme, og 
f) som har et indre rumfang på én kubikmeter eller 
derover. Denne begrænsning gælder dog ikke for 
containere, der anvendes til lufttransport. 
Betegnelsen »container« omfatter det for den pågæl­
dende containertype normale tilbehør og udstyr, så­
fremt dette transporteres sammen med og er varigt 
fastgjort på containeren. 
Betegnelsen »container« omfatter ikke køretøjer, til­
behør eller dele til køretøjer, og ej heller emballage. 
3. Der gives adgang til anvendelse af den i stk. 1 
omhandlede procedure for midlertidig indførsel, så­
fremt containerne: 
a) med eller uden gods indføres midlertidigt i Fælles­
skabets toldområde, og 
b) er godkendt til transport af gods under toldsegl. 
4. De i stk. 1 omhandlede containere kan opholde 
sig på Fællesskabets toldområde i et tidsrum på højst 
seks måneder. 
AFSNIT VII 
Andre bestemmelser 
Artikel 13 
De kompetente myndigheder giver adgang til anven­
delse af proceduren for midlertidig indførsel for re­
servedele, tilbehør og normalt udstyr, herunder udstyr 
til stuvning, pakning eller beskyttelse af gods, 
a) som indføres samtidigt med de i denne forordning 
omhandlede transportmidler, hvortil de er bestemt, 
b) som indføres senere end disse transportmidler. 
Artikel 14 
De transportmidler, der er omhandlet i denne forord­
nings afsnit II, III, IV og V må ikke udlånes, udlejes, 
pantsættes eller overdrages til en person, der har sæd­
vanligt opholdssted inden for Fællesskabets toldom­
råde. 
Artikel 15 
Såfremt særlige omstændigheder berettiger det, kan 
de kompetente myndigheder efter anmodning fra den 
pågældende forlænge det i denne forordning fastsatte 
tidsrum inden for rimelige grænser. 
7. 1.84 De Europæiske Fællesskabers Tidende Nr. C 4/7 
Artikel 16 
Den, der benytter proceduren for midlertidig indfør­
sel, er undergivet alle tilsyns- og kontrolforanstaltnin­
ger, der er foreskrevet af de kompetente myndig­
heder. 
Artikel 17 
De kompetente myndigheder kan tilbagekalde tilla­
delsen til at anvende proceduren for midlertidig ind­
førsel, såfremt de konstaterer, at den, der anvender 
proceduren, ikke har overholdt en af de herfor fast­
satte betingelser. 
Artikel 18 
1. Proceduren for midlertidig indførsel afvikles, 
når det under denne procedure henførte transport­
middel udføres fra Fællesskabets toldområde eller 
med henblik på senere udførsel indføres i en frizone 
eller henføres under proceduren for 
— toldoplag eller 
— fællesskabsforsendelser til tredjelande eller en af 
de procedurer for international transport, der er 
omhandlet i artikel 7, stk. 1, i Rådets forordning 
(EØF) nr. 222/77 af 13. december 1976 om fæl­
lesskabsforsendelse ('), for så vidt som anven­
delsen af disse procedurer er tilladt i henhold til 
Fællesskabets retsregler, 
eller overlades til statskassen med de kompetente 
myndigheders samtykke. 
For pallers vedkommende afvikles proceduren dog 
også, når paller, der er identiske med de paller, der er 
henført under proceduren for midlertidig indførsel, 
udføres eller med henblik på senere udførsel indføres 
i en frizone eller henføres under en af ovennævnte 
procedurer. 
2. De kompetente myndigheder kan, når omstæn­
dighederne berettiger det, give tilladelse til, at trans­
portmidler, der er henført under proceduren for mid­
lertidig indførsel, overgår til fri omsætning eller 
destrueres under toldmyndighedernes kontrol, enten 
umiddelbart eller efter at det pågældende transport­
middel er indført i frizone eller henført under en af 
de i stk. 1 nævnte procedurer. 
3. Stk. 1 og 2 finder også anvendelse, såfremt tilla­
delsen tilbagekaldes i henhold til artikel 17, uden at 
dette i øvrigt anfægter anvendelsen af bestemmelserne 
om overtrædelse af retsreglerne på toldområdet. 
4. Defekte dele og reservedele, som efter repara­
tion eller vedligeholdelse er udtaget af transportmid­
lerne,' skal genudføres fra Fællesskabets toldområde eller destrueres under toldmyndighedernes tilsyn eller 
overgå til fri omsætning eller henføres under en 
anden toldprocedure. 
5. Uden at det i øvrigt anfægter anvendelsen af 
bestemmelserne om overtrædelse af retsreglerne på 
toldområdet og om toldfritagelse, skal importafgif­
terne i tilfælde af overgang til fri omsætning af trans­
portmidler, der er henført under proceduren for mid­
lertidig indførsel, eller i andre tilfælde, hvor en told­
skyld opstår i medfør af Rådets direktiv 79/623/EØF 
af 25. juni 1979 om harmonisering af de ved lov eller 
administrativt fastsatte bestemmelser om toldskyld (2), 
opkræves på basis af ansættelsesgrundlaget for de på­
gældende transportmidler på det tidspunkt, hvor de 
henførtes under proceduren for midlertidig indførsel, 
og dette hvad enten overgangen til fri omsætning sker 
umiddelbart eller efter henførsel under en af de i stk. 
1 nævnte procedurer. 
Såfremt der er tale om affald og skrot fremkommet 
ved destruktion af de i stk. 4 omhandlede dele, er det 
tidspunkt, der skal tages i betragtning ved fastsættelse 
af toldskylden, dog det tidspunkt, der er omhandlet i 
artikel 3, litra f) i direktiv 79/623/EØF. 
AFSNIT VIII 
Afsluttende bestemmelser 
Artikel 19 
1. Bestemmelserne i denne forordning indskrænker 
ikke anvendelsen af bestemmelserne på transportom­
rådet, herunder bestemmelserne om vilkårene for ad­
gang til og udøvelse af transporterhvervet. 
2. Uden at bestemmelsen i stk. 1 i øvrigt tilsidesæt­
tes, kan de i denne forordning omhandlede transport­
midler indføres i henhold til proceduren for midlerti­
dig indførsel uden importforbud eller -restriktioner 
under forudsætning af, at de genudføres. 
3. Bestemmelserne i denne forordning er ikke til 
hinder for sådanne forbud eller restriktioner vedrø­
rende indførsel, udførsel eller transit, som er begrun­
det i et af de hensyn, der er omhandlet i traktatens 
artikel 36. 
Artikel 20 
Indtil der fastsættes fællesskabsbestemmelser på det 
pågældende område, er denne forordning ikke til hin­
der for, at medlemsstaterne anvender særlige foran­
staltninger for så vidt angår de væbnede styrker, der i 
henhold til internationale aftaler er stationeret på Fæl­
lesskabets toldområde, og som ikke henhører under 
medlemsstaternes flag. 
C) EFT nr. L 38 af 9. 2. 1977, s. 1. (2) EFT nr. L 179 af 17. 7. 1979, s. 31. 
Nr. C 4/8 De Europæiske Fællesskabers Tidende 7.1.84 
Artikel 21 
Det Udvalg for toldprocedurer af økonomisk Betyd­
ning, der er nedsat i henhold til artikel 16 i forord­
ning (EØF) nr. ... af . . . [om aktiv forædling] kan 
behandle ethvert spørgsmål vedrørende anvendelsen 
af nærværende forordning, som forelægges af for­
manden på eget initiativ eller efter anmodning fra en 
medlemsstats repræsentant. 
Artikel 22 
De til gennemførelse af denne forordning nødvendige 
bestemmelser, herunder vilkårene for henførsel under proceduren, for anvendelse af transportmidlerne un­
der deres ophold på Fællesskabets toldområde og for 
indførsel af de i artikel 13, litra b), omhandlede varer 
i henhold til proceduren, fastsættes efter proceduren i 
artikel 18 i forordning (EØF) nr. . . . af . . . [om aktiv 
forædling]. 
Artikel 23 
Denne forordning træder i kraft den 1. januar 1985. 
Denne forordning er bindende i alle enkeltheder og 
gælder umiddelbart i hver medlemsstat.